b'\n_START_ARTICLE_\nPuskurimuisti\n_START_PARAGRAPH_\nPuskuri eli puskurimuisti on muisti, johon ennen laitteen tai ohjelman toiminnan alkamista sy\xc3\xb6tet\xc3\xa4\xc3\xa4n tietoa, jota laite tai ohjelma toimiessaan tarvitsee.\n_START_SECTION_\nPuskuri kannettavassa soittimessa\n_START_PARAGRAPH_\nKannettavissa soittimissa, esimerkiksi kannettavissa CD-soittimissa, puskuriin sy\xc3\xb6tet\xc3\xa4\xc3\xa4n musiikkia CD-levylt\xc3\xa4 kohdasta muutamaa sekuntia kuultavaa \xc3\xa4\xc3\xa4nt\xc3\xa4 my\xc3\xb6hemmin. T\xc3\xa4ll\xc3\xa4 tavoin saadaan katkeamaton \xc3\xa4\xc3\xa4ni vaikka soitin t\xc3\xa4r\xc3\xa4ht\xc3\xa4isikin, sill\xc3\xa4 siin\xc3\xa4 tapauksessa soitin soittaa \xc3\xa4\xc3\xa4nt\xc3\xa4 puskurista ja lukup\xc3\xa4\xc3\xa4ll\xc3\xa4 on hetki aikaa "ottaa kiinni" kohta, jota se oli lukemassa juuri ennen t\xc3\xa4r\xc3\xa4hdyst\xc3\xa4.'